Legal Document

Category: 1412

Text:
3. ΒΑΣΙΛΙΚΟΝ ΔΙΑΤΑΓΜΑ της 18 Ιαν. 3/Απρ. 1954 (ΦΕΚ Α΄ 57) Περί Γενικού Κανονισμού των δια την δοκιμασίαν ειδικών υλικών εν τω Εργαστηρίω Τεχνικών Υλικών του Ε.Μ. Πολυτεχνείου καταβαλλομένων τελών. Έχοντες υπ’ όψει το άρθρ. 40 παρ. 3, 4 και 5 του Α.Ν. 1477/1938 ως και την εις την υπ’ αριθ. 111/18. 7.1953 πράξιν της Συγκλήτου του Ε.Μ. Πολυτεχνείου διατυπωθείσαν γνώμην αυτής ως και την γνώμην του Συμβουλίου Επικρατείας, διατυπωθείσαν εις την υπ’ αριθ. 542/1953 πράξιν αυτού, προτάσει του επί της Εθνικής Παιδείας και Θρησκευμάτων Υπουργού, και επί των Οικονομικών Υπουργού, απεφασίσαμεν και διατάσσομεν: Άρθρ.1.-Τα εν τω Εργαστηρίω Τεχνικών Υλικών του Εθνικού Μετσοβίου Πολυτεχνείου εκτελούμενα πειράματα και δοκιμασίαι σκοπούσι: 1.Την εν γένει πειραματικήν διδασκαλίαν των Τεχνικών Υλικών των σπουδαστών των Ανωτάτων Σχολών του Ε.Μ. Πολυτεχνείου. 2.Τον καθορισμόν των ηχητικών και θερμικών ιδιοτήτων των υλικών των χρησιμοποιουμένων εις έργα του Δημοσίου ή Νομικών Προσώπων Δημοσίου Δικαίου. 3.Τον καθορισμόν των ηχητικών και θερμικών ιδιοτήτων των υλικών των αποστελλομένων παρ’ ιδιωτών και 4.Την επιστημονικήν μελέτην και έρευναν των ηχητικών και θερμικών ιδιοτήτων υλικών εγχωρίου ή άλλης τινός προελεύσεως κυρίως των εις τεχνικάς κατασκευάς χρησιμοποιουμένων. (Αντί των σελ. 345-348) Σελ. 345(α) Τεύχος 618-Σελ. 71 Εργαστήρια Εθνικού Μετσόβιου Πολυτεχνείου 31.Γ.η.1-3 Άρθρ.2.-Αι εν ταις παρ. 2 και 3 του προηγουμένου άρθρου εργασίαι εκτελούνται κατόπιν υποβολής      αιτήσεων      των       ενδιαφε-ρομένων εις την Διεύθυνσιν του Εργαστηρίου Τεχνικών Υλικών και καταβολής εις το Ταμείον του Ε.Μ. Πολυτεχνείου των εν άρθρ. 4 οριζομένων χρηματικών καταβολών. Άρθρ.3.-1.Τα προς έλεγχον δοκίμια παρασκευάζονται εν τω Εργαστηρίω Τεχνικών Υλικών, εκτός εάν τα μέσα του Εργαστηρίου δεν επιτρέπουσι τούτο, οπότε παρασκευάζονται υπό των ενδιαφερομένων κατά τας οδηγίας του Διευθυντού του Εργαστηρίου. 2.Η υπό των ενδιαφερομένων παρακολούθησις των εν τω Εργαστηρίω διεξαγομένων εργασιών, επιτρέπεται μόνον κατόπιν προφορικής αδείας του Διευθυντού του Εργαστηρίου. 3.Οι οπωσδήποτε παρακολουθούντες πειράματα ή δοκιμασίας εν τω Εργαστηρίω ή εν γένει εισερχόμενοι εν αυτώ δέον να συμμορφούνται προς τους κανονισμούς τους αφορώντας την εν τω Εργαστηρίω τάξιν ώστε να μη διαταράσσεται η ανενόχλητος εργασία του προσωπικού αυτού και η λειτουργία των εν αυτώ οργάνων και μηχανημάτων. 4.Εάν τα μέσα του Εργαστηρίου δεν επιτρέπουσι την εκτέλεσιν δοκιμασίας ή δι’ άλλην τινά αιτίαν ο Πρύτανις του Ε.Μ. Πολυτεχνείου προτάσει του Διευθυντού του Εργαστηρίου, απορρίπτει την αίτησιν οπότε το καταβληθέν δικαίωμα επιστρέφεται εις τον αιτούντα. Εν ανάγκη δια την απόρριψιν ταύτην γνωματεύει Επιτροπή εκ του Διευθυντού του Εργαστηρίου και δύο άλλων Καθηγητών οριζομένων υπό της Συγκλήτου. Σελ. 346(α) Τεύχος 618-Σελ. 72 31.Γ.η.3 Εργαστήρια Εθνικού Μετσόβιου Πολυτεχνείου Άρθρ.4.-Τα τέλη δια την εκτέλεσιν μετρήσεώς τινος ορίζονται εις δραχμάς ως κατωτέρω: I.Μέτρησις της διαρκείας της αντηχήσεως αιθουσών. 1.Προκειμένου περί μετρήσεως της αντηχήσεως αιθουσών, εντός της πόλεως Αθηνών δραχμάς τριακοσίας (χιλιάδας) ανά διακόσια κυβικά μέτρα όγκου αιθούσης. Δι’ αιθούσας όγκου 600 κ. μ. μέχρι 2.500 κ. μ. δια τα πλέον των 600 κ. μ. δραχμάς εκατόν (χιλιάδας) ανά εκατοντάδα όγκου. Δι’ αιθούσας όγκου 1.500 κ. μ. μέχρι 3.000 κ. μ. δια την πλέον των 1.500 κ.μ. δραχμάς πεντήκοντα (χιλιάδας) ανά εκαντοντάδα όγκου. Δι’ αιθούσας όγκου 3.000 κ. μ. μέχρις 6.000 κ. μ. δια τα πλέον των 3.000 κ. μ. δραχμάς τριακοσίας (χιλιάδας) ανά εκαντοντάδα όγκου. Δι’ αιθούσας όγκου 6.000 κ. μ. έως 10.000 κ. μ. δια τα πλέον των 6.000 κ. μ. δραχμάς δέκα πέντε (χιλιάδας) ανά εκαντοντάδα όγκου. Δι’ αιθούσας όγκου 10.000 κ. μ. και άνω δια τα πλέον των 10.000 κ. μ. δραχμάς πεντακοσίας (χιλιάδας) ανά χιλιάδα όγκου. 2.Προκειμένου περί μετρήσεως της αντηχήσεως αιθουσών εκτός της πόλεως των Αθηνών τα ανωτέρω τέλη προσαυξάνονται δια δραχμών 50(000) δια την πρώτην ημέραν και 25.(000) δι’ εκάστην περαιτέρω ημέραν. 3.Τα έξοδα μεταφοράς των συσκευών και η εν γένει σχετική δαπάνη του Διευθυντού του Εργαστηρίου επιβαρύνουν τα ενδιαφερόμενα Νομικά Πρόσωπα ή ιδιώτας. ΙΙ.Μέτρησις του συντελεστού ηχοαπορροφήσεως υλικού. Προκειμένου περί καθορισμού του συντελεστού ηχοαπορροφήσεως υλικού δραχμαί πεντακόσιαι χιλιάδες ανά δοκίμιον. ΙΙΙ.Μέτρησις θερμοδιαπερατότητος υλικού. Δραχμαί τριακόσιαι χιλιάδες ανά δοκίμιον  IV.Η δαπάνη εκτελέσεως απασών των προαναφερομένων δοκιμασιών πλην της παρ. Ι και ΙΙ νοείται επί ετοίμων δοκιμίων. V.Εις περίπτωσιν παρασκευής τούτων εν τω Εργαστηρίω η δαπάνη ταύτης επιπροστίθεται εις την δαπάνην της σχετικής δοκιμασίας, δι’ ην προορίζεται το δοκίμιον. Άρθρ.5.-Δια πάσαν δοκιμασίαν ηχητικήν ή θερμικήν μη περιλαμβανομένην εν τω πίνακι του προηγουμένου άρθρου καταβάλλεται τέλος οριζόμενον κατ’ αναλογίαν προς τ’ ανωτέρω, υπό της Συγκλήτου μετά πρότασιν του Διευθυντού του Εργαστηρίου. Άρθρ.6.-Μετά την εκτέλεσιν δοκιμασίας τινός εκδιδομένου του κατά Νόμον πιστοποιητικού, επιστρέφοντα τα δοκίμια εν μέρει, κρατουμένων δοκιμίων της εκλογής του Διευθυντού του Εργαστηρίου δια τας συλλογάς των Ανωτάτων Σχολών του Ε.Μ. Πολυτεχνείου. Άρθρ.7.-1.Δια την επιστημονικήν μελέτην των ηχητικών και θερμικών ιδιοτήτων υλικών δύνανται να εκτελούνται πειράματα τη πρωτοβουλία του Διευθυντού του Εργαστηρίου ή κατόπιν εγκρίσεως της Συγκλήτου και υπό πολλών καθηγητών του Ιδρύματος. Επίσης κατόπιν προτάσεως του Διευθυντού του Εργαστηρίου και εγκρίσεως της Συγκλήτου δύναται να επιτρέπηται η επιστημονική μελέτη των ανωτέρω ιδιοτήτων υλικών και εις τεχνικούς επιστήμονας επί τη καταβολή εις το Ταμείον του Ε.Μ. Πολυτεχνείου της αξίας των υπ’ αυτών χρησιμοποιηθέντων και εις δια φθοράς των μηχανημάτων ως και των κατά το άρθρ. 4 του παρόντος οριζομένων τελών. 2.Τα πειράματα επιστημονικής μελέτης και ερεύνης λαμβάνουσι χώραν κατά τας υπό του Διευθυντού του Εργαστηρίου οριζομένας ώρας και εκτελούνται υπό του προσωπικού του Εργαστηρίου. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.